li ....

Vedtægter for Suså Idrætsforening

**Navn og hjemsted:**

*§* Ol

Foreningens navn er Suså Idrætsforening. Foreningen er hjemmehørende i Suså kommune.

*§* 02

Foreningen er tilsluttet Dansk Boldspil Union (DBU) og DGI, og er dermed undergivet disse organisationers vedtægter og regler.

**Formål:**

*§* 03

Suså Idrætsforenings formål er at udbrede kendskabet til fodbold, og ved andet kulturelt virke, at fremme den enkeltes og fællesskabets sundhed og trivsel, og ved samarbejde mellem ledere, instruktører, medlemmer og forældre, at give det enkelte medlem ansvar og indflydelse, samt at fremme kammeratskabet blandt foreningens medlemmer.

**Betingelser for medlemskab:**

*§* 04

Som aktivt medlem kan optages enhver, medmindre der foreligger uafklarede forhold til andre foreninger, eller anden motiveret begrundelse herfor. Ved indmeldelse skal opgives navn og fødselsdato, og det påhviler det enkelte medlem, at meddele eventuel adresseforandring til foreningens kasser. Aktive medlemmer betaler det, af bestyrelsen fastsatte kontingent, som årligt fastsættes på det konstituerede bestyrelsesmøde, for den efterfølgende sæson. Det fastsatte kontingent skal være indbetalt indenfor den, af bestyrelsen, fastsatte termin. I modsat fald, kan bestyrelsen udelukke det pågældende medlem, med øjeblikkelig virkning. Genoptagelse af medlemskab kan kun finde sted, når kontingentrestancen er indbetalt. Ved udmeldelse af foreningen, skal udmeldelse være underskrevet af udvalgsformanden, samt kasser eller formanden. Ved udmeldelse kan man ikke forlange indbetalt kontingent tilbagebetalt.

*§* 05

Som passivt medlem kan optages enhver, som støtter foreningens formål, og som betaler det af bestyrelsens fastsatte kontingent, som årligt fastsættes på det konstituerende bestyrelsesmøde, for den efterfølgende sæson. Passive medlemmer har ikke stemmeret i foreningens anliggender.

**Medlemmernes rettigheder og pligter:**

*§* 06

Som medlem i Suså Idrætsforening nyder man godt af alle foreningens aktivitetstilbud. Det påhviler ethvert medlem at læse foreningens vedtægter, således at de er bekendte med deres rettigheder og pligter. Foreningens vedtægter kan rekvireres hos formanden, og vil til enhver tid, være fremlagt i foreningens klubhuse.

*§* 07

Alle medlemmer er forpligtede til at efterleve såvel foreningens vedtægter, som de, af bestyrelsens og udvalgene, trufne beslutninger.

*§* 08

Bestyrelsen kan til enhver tid udelukke et medlem i kortere eller længere tid, når særlige forhold taler herfor. Det pågældende medlem skal forinden have mulighed for at afgive forklaring, overfor bestyrelsen. Enhver udelukkelse efter denne § kan, såfremt dette ønskes, behandles på førstkommende, ordinære generalforsamling.

**Æresmedlemmer:**

§ 09

Som æresmedlem kan indstilles enhver person, som har udøvet et stort og uegennyttigt arbejde for foreningen. Enhver indstilling skal fremsendes skriftligt til bestyrelsen, som udarbejder en indstilling til den førstkommende generalforsamling, som herefter afgør indstillingen. Æresmedlemmer er kontingent frie.

**Foreningens tegning og aktiviteter:**

§ 10

Foreningen tegnes af formanden samt 2 bestyrelsesmedlemmer. Disse, samt den øvrige bestyrelse forestår den daglige ledelse, og repræsenterer foreningen i alle forhold.

§ 11

Bestyrelsen består af en formand, en kasserer, en sekretær, en repræsentant fra seniorafdelingen samt en repræsentant fra

ungdomsafdelingen, som alle skal være lovligt valgt på foreningens generalforsamling.

§ 12

Hverken foreningens medlemmer eller bestyrelses- og udvalgsmedlemmer kan på egen hånd foretage økonomiske transaktioner på foreningens vegne, uden dette forinden er godkendt af foreningens bestyrelse, og det fremgår af foreningens protokol, at dette har været behandlet i bestyrelsen.

§ 13

Såvel foreningens medlemmer som bestyrelses- og udvalgsmedlemmer hæfter ikke personligt for de, af foreningens indgåede gældsforpligtelser, for hvilke foreningen alene hæfter med dens respektive formue.

§ 14

Bestyrelsen kan nedsætte de underudvalg, som skønnes nødvendige for foreningens virke.

**Foreningens daglige virke:**

§ 15

Bestyrelsen konstituerer sig på førstkommende møde, efter generalforsamlingen, og som nævnt i den, af bestyrelsen godkendte forretningsorden, som årligt fremlægges af formanden, til godkendelse. Det konstituerede møde skal finde sted, senest 14 dage efter generalforsamlingen.

§ 16

De valgte bestyrelsessuppleanter kan, efter aftale, deltage i bestyrelsesmøderne, men uden stemmeret.

§ 17

Bestyrelsen er kun beslutningsdygtig, når mindst en over halvdelen er til stede.

**Budget og regnskab:**

§ 18

Foreningens regnskabsår er fra perioden Ol. november til 31. oktober.

§ 19

Kasseren fører foreningens regnskab, som afsluttes pr. 31. oktober. Regnskabet afleveres senest 14 dage før foreningens generalforsamling, til de valgte revisorer, som herefter reviderer dette.

§ 20

De valgte revisorer har til enhver tid ret til at foretage uanmeldt kasseeftersyn, kontrollere bilag og beholdninger.

§ 21

Bestyrelsen, som jævnfør forretningsordenen, udarbejder foreningens budget, kan kvartalsvis foretage budgetopfølgning og kasseafstemning.

*§* 22

Det påhviler kasseren, at foreningens kontante beholdning skal være så minimal som muligt, idet foreningens aktiver skal indsættes på foreningens bank- og girokonti.

**Generalforsamling:**

*§* 23

Generalforsamlingen er foreningens højeste myndighed, og her vælges alle bestyrelsens medlemmer.

*§* 24

Generalforsamlingen skal afholdes årligt, inden udgangen af november måned.

*§* 25

Generalforsamlingens afholdelse skal med angivelse af dagsorden, bekendtgøres senest 14 dage forinden dens afholdelse, gennem offentlig annoncering i de digitale medier og ikke nødvendigvis i den fysiske avis.

*§* 26

Generalforsamlingen er beslutningsdygtig, uanset antallet af fremmødte stemmeberettigede medlemmer.

*§* 27

Stemmeret på generalforsamling har ethvert aktivt medlem, der er fyldt 16 år og ikke er i kontingentrestance, samt forældre til aktive medlemmer under 16 år, som ikke er i kontingentrestance. Derudover har inden generalforsamlingen, siddende bestyrelsesmedlemmer og suppleanter stemmeret. Ikke aktive forældre til aktive børn har kun en stemme i alt. Forældre, der selv er aktive medlemmer, har ikketillige en forældrestemmeret. Kvittering for betalt kontingent skal på forlangende kunne fremvises på generalforsamlingen.

*§* 28

Der kan kun stemmes ved personligt fremmøde.

*§* 29

Valgbare til bestyrelsen er alle medlemmer over 18 år, ved fremmøde eller fuldmagt til opstilling på generalforsamling.

*§* 30

Alle forslag, der ønskes behandlet på generalforsamlingen, skal være skriftlige, og foreningens formand i hænde, senest 8 dage forinden dennes afholdelse.

*§* 31

Generalforsamlingen skal have mindst følgende dagsorden:

I. valg af dirigent og stemmetællere.

1. Aflæggelse af beretninger.
2. Fremlæggelse af det reviderede regnskab til godkendelse.
3. Behandling af indkomne forslag.
4. Valg af bestyrelsesmedlemmer, herunder valg af evt. ekstra bestyrelsesmedlemmer.
5. Valg af 2 suppleanter til bestyrelsen.
6. Valg af 2 revisorer og 1 revisorsuppleant.
7. Eventuelt.

*§* 32

Afgørelser træffes gennem håndsoprækning ved simpelt flertal. Ved vedtægtsændringer kræves dog mindst 2/3 flertal af de fremmødtes og stemmeberettigedes afgivne stemmer. Ved personvalg skal såvel forslag som afstemninger være skriftlige. der kan dog dispenseres fra denne regel, såfremt kun en person er bragt i forslag.

*§* 33

På generalforsamlingen vælges foreningens formand, 4 bestyrelsesmedlemmer, 2 bestyrelsessuppleanter, 2 revisorer og I revisorsuppleant. Alle valg, dog undtaget suppleanter, er for 2 år. Bestyrelsen fordeler efterfølgende posterne således: I person som kasserer, I person som formand for seniorudvalget, I person som formand for ungdomsudvalget samt I person som sekretær. Seniorudvalget nedsættes efterfølgende og består af formanden for seniorudvalget samt en repræsentant for hvert senior- og oldboyshold. Ungdomsudvalget nedsættes efterfølgende og består af formanden for ungdomsudvalget samt en repræsentant for hvert af ungdomsholdene.

§ 34

Der udfærdiges et beslutningsreferat fra generalforsamlingen, som efterfølgende udsendes til foreningens bestyrelse og udvalg. Endvidere fremlægges dette referat i klubhusene.

§ 35

Den valgte dirigent leder suverænt generalforsamlingen og underskriver, sammen med den valgte referent og formanden, det af referencen udfærdigede referat fra generalforsamlingen.

**Ekstraordinær generalforsamling:**

§ 36

Ekstraordinær generalforsamling skal afholdes når mindst 1/4 af foreningens stemmeberettigede medlemmer anmoder skriftligt om dette. En sådan anmodning skal skriftligt sendes til formanden, og være vedlagt forhandlingsemne. Bestyrelsen kan, til enhver tid, indkalde til en ekstraordinær generalforsamling.

§ 37

En ekstraordinær generalforsamling skal indkaldes senest 30 dage efter anmodningen og skal annonceres, som nævnt for en ordinær generalforsamlings vedkommende.

§ 38

Der udfærdiges, og underskrives et referat, som nævnt for den ordinære generalforsamling, i § 34.

**Foreningens ophør:**

*§* 39

Foreningens ophør kan kun besluttes, såfremt 3/4 af de fremmødte stemmeberettigede medlemmer stemmer herfor. Opnås denne majoritet ikke, indkaldes til en ny generalforsamling, senest 30 dage efter. På denne efterfølgende generalforsamling vil almindeligt stemmeflertal, blandt de fremmødte, stemmeberettigede medlemmer, være afgørende for foreningens ophør.

*§* 40

I tilfælde af foreningens ophør, deponeres foreningens eventuelle midler og rekvisitter hos Suså kommune, til senere afhjælpning af fodbolden i Glumsø/Herlufmagle, i Suså kommune. Forinden nævnte deponering, skal alle gældsforpligtelser forsøges, eller være afviklet.

Vedtaget på den ordinære generalforsamling, den 30. november 1998, i Glumsø.

Ændringer 1 § 2 & 3 er vedtaget på ordinær generalforsamling, den 26. november 200 I, i Glumsø.

Ændringer 1 §11, 27, 29 & 33 er vedtaget på er vedtaget på ordinær generalforsamling den 24. november 2003 i Glumsø. De vedtagne ændringer af vedtægterne træder i kraft ved afslutningen af generalforsamlingen 2003 dog med undtagelse af ændringerne af §33, som først er gældende for bestyrelsesvalget på generalforsamlingen 2004.

Ændringer i § 2, 25, 30 og 31 stk.5 er vedtaget på ordinær generalforsamling den 24. november 2022 i Herlufmagle.

Ændringer i § 27 og 29 er vedtaget på ordinær generalforsamling den 20. november 2024 i Herlufmagle.

Revideret af Charlotte Larsen den 7. januar 2025.